**Kivitelezési szerződés-tervezet**

amely létrejött egyrészről:

**megnevezés:** Bakonyerdő Erdészeti és Faipari Zártkörűen Működő Részvénytársaság

**székhely:** 8500 Pápa, Jókai u. 46.

**számlavezető** **pénzintézet**: Kereskedelmi és Hitel Bank

**pénzforgalmi számlaszám**: 10404845-49510407-70140000

**adószám**: 11345161-2-19

**cégjegyzékszám:** 19-10-500227

**képvisel**: Varga László vezérigazgató

mint Megrendelő (továbbiakban: ***Megrendelő***), másrészről

**név/megnevezés**:

**lakóhely (székhely):**

**adóazonosító jel (adószám):**

**számlavezető pénzintézet:**

**pénzforgalmi számlaszám:**

Jogi személy, jogi személyiséggel nem rendelkező egyéb jogalany esetén annak **képviselőjének neve, beosztása/ megnevezése:**

**címe/székhelye:**

**elérhetősége:**

mint vállalkozó *(továbbiakban:* ***Vállalkozó)*** (***Megrendelő és Vállalkozó*** együttesen Felek, Szerződő Felek, külön – külön Fél, Szerződő Fél) között az alábbiak szerint.

1. **PREAMBULUM**
2. Felek előzményként rögzítik, hogy ***Megrendelő* „ Bakonyerdő Zrt. tulajdonát képező Tapolca külterület 0169/2 hrsz-ú ingatlanon(BEFAG Parkett Kft. székhelye) 497 kW-os Napelemes kiserőmű megvalósítása visz-wattos védelemmel ”** tárgyban nyílt versenyeztetési eljárást folytatott le, amelynek keretében a ***Vállalkozó*** által benyújtott, **2022. ………………..** napján kelt ajánlatot értékelte összességében a legkedvezőbbnek, és nyilvánította nyertesnek, és a ***Felek*** erre tekintettel kötika jelen szerződést.
3. **FELEK NYILATKOZATAI**
4. Megrendelő **kijelenti, hogy**
	* jelen a szerződésben meghatározott építőipari kivitelezési tevékenység ellenértékének pénzügyi fedezetével rendelkezik,
5. Vállalkozó**kijelenti, hogy**
	* kellő tapasztalattal rendelkező szakvállalat a teljesítéshez szükséges szakmai, szellemi, személyi és anyagi feltételekkel rendelkezik, és azokkal a szerződés időtartama alatt is rendelkezni fog;
	* rendelkezik a tevékenysége folytatásához szükséges összes hatósági és egyéb engedéllyel; - nincs olyan függőben lévő kötelezettsége vagy érdekkörében lévő más körülmény, amely kedvezőtlenül hathat a jelen szerződésben, illetőleg az egyedi megállapodásokban foglaltak érvényességére, teljesítésére vagy saját készségére, illetve képességére.
6. **SZERZŐDÉS TÁRGYA**
7. ***Megrendelő*** megrendeli, a ***Vállalkozó*** elvállalja az ***Megrendelő*** tulajdonában lévő Tapolca 0169/2 hrsz. hrsz alatt nyilvántartott, BEFAG Parkett Kft. székhelyeként is működő ingatlanon jelen szerződés mellékletét képező dokumentációkban részletesen körülírt, 497 kW-os névleges teljesítményű **napelemes kiserőmű visz-watt védelemmel (továbbiakban kiserőmű telepítési munkáit** e szerződésben meghatározott feltételekkel.
8. A ***Vállalkozó*** feladata továbbá
9. az elkészülő Kiserőmű villámvédelmének kiépítése, valamint;
10. az érintésvédelmi és villámvédelmi mérések és jegyzőkönyvek elkészítése;
11. az inverterek kommmunikációs moduljainak összekötése a megrendelő informatikai rendszerével;
12. a rendszer monitorzásához alkalmas szoftver telepítése, távfelügyeleti rendszerbe integrálása mobil eszközökön keresztül;
13. a hálózatvédelmi eszközök beépítése.
14. **Felek rögzítik, hogy jelen szerződés tárgyát jogilag oszthatatlannak tekintik.**
15. A ***Megrendelő*** a napelemes kiserőmű telepítéséhez az alábbi feltételeket biztosítja:

a) villamos áram és vízellátás biztosítása

b) a megbízott által használt eszközök részére korlátozottan zárt tárolási lehetőséget

1. A ***Megrendelő*** nyilatkozik, hogy jelen szerződésben foglalt munka nem építési engedély köteles tevékenység.
2. A felek rögzítik, hogy a ***Megrendelő*** a szerződés megkötését megelőzően a versenyeztetési eljárás keretében közzétette jelen szerződés 1. -5. számú mellékletét képező dokumentumokat az ajánlati dokumentáció részeként. A kivitelezési tervdokumentáció elosztói engedélyes általi jóváhagyása folyamatban van, utólag csatolják a szerződéshez.
3. ***Vállalkozó*** a munkaterületet megtekintette, az ajánlati tervdokumentációt áttanulmányozta, a szükséges műszaki észrevételeket megtette és ajánlatában szerepeltette, ezzel együtt a tervdokumentációt teljesnek és kivitelezésre alkalmasnak találta. A ***Vállalkozó*** viseli az ajánlati dokumentáció téves értelmezéséből adódó minden kockázatot.
4. A ***Vállalkozó*** kötelezi magát, hogy a Kiserőmű megvalósításához szükséges kivitelezői munka elvégzését a jelen szerződés mellékletét képező dokumentációk, műszaki leírások szerinti műszaki tartalomnak megfelelően elvégzi, valamint a ***Vállalkozó*** köteles a Kiserőmű üzemszerű működésének megkezdését biztosítani
5. **SZERZŐDÉS HATÁLYA.**
6. Jelen szerződés mind a két fél aláírását követően, amennyiben a felek nem egy időben írták alá a szerződést, akkor az utolsó aláírás időpontjában lép hatályba.
7. Jelen szerződés határozott időtartamra jön létre, külön jogcselekmény nélkül megszűnik, ha Felek szerződéses kötelezettségeiket-beleérve a Vállalkozót terhelő mellékkötelezettségeket is-teljesítette.
8. **TELJESÍTÉS HELYE**
9. A ***Megrendelő*** tulajdonát képező, a BEFAG Parkett Kft. székhelyeként működő Tapolca külterület 0169/2 hrsz. alatt nyilvántartott ingatlan.
10. A ***Vállalkozó*** nyilatkozik, hogy lehetősége volt a teljesítés helyét megtekinteni, állapotát szemrevételezni, esetlegesen szükséges méréseket elvégezni.
11. **TELJESÍTÉSI HATÁRIDŐK**
12. **A munkaterület átadás határideje/határnapja:**

jelen szerződés hatálybalépésétől számított ………….munkanapon belül.

1. Felek az építési naplóban köteles rögzíteni az átadás-átvételt.
2. **Építési napló megnyitásának határideje, határnapja:**

 legkésőbb a munkaterület átadás-átvételének napja..

1. **Teljesítési szakaszok, határidők** (**nyertes ajánlat szerint kitöltendő**.):

**Próbaüzem kezdési határidő:**

1. A munkaterület ***Megrendelő*** érdekkörében felmerülő okból valókésedelmes átadása esetén a teljesítési határidő a késedelem időtartamával meghosszabbodik.
2. Az időjárás a teljesítési határidőt nem befolyásolhatja.
3. A ***Megrendelő*** előteljesítést elfogad.
4. **SZERZŐDÉS ÖSSZEGE**
5. Felek megállapodnak, hogy III. fejezetben megjelölt munka szerződésszerű teljesítésének vállalkozói díja:

**Összesen nettó: …………………. EUR vagy Ft, azaz**

**ÁFA 27 %: …………………. EUR vagy Ft**

**ÁFÁ- val összesen: …………………. EUR vagy Ft**

**azaz bruttó …………………………………………………………………….. EUR vagy Ft**

1. A vállalkozási díj **átalánydíj,** mely teljeskörű fedezetet nyújt **Vállalkozónak** a III. pontban meghatározott műszaki tartalmú munkákkal összefüggésben felmerült összes közvetlen és közvetett költségére. A díj magában foglalja különösen minden jogszabály által megkövetelt vizsgálat, elemzés, mérés, egyéb szükséges munkálatok költségeit stb., valamint mindazokat a költségeket, amelyek a szerződés tárgyát képező munkák teljes körű megvalósításához, a garanciális kötelezettségek teljesítéséhez, a szerződésben rögzített feltételek betartásához szükségesek, a a munka - és tűz-, természet- és a környezetvédelmi előírások betartását, keletkezett hulladék és törmelék elszállítását, és az üzembe helyezési eljáráshoz szükséges teljes körű bizonylatolást, valamennyi felvonulási és ideiglenes létesítmények költségét.
2. A vállalkozási díj a beépítésre, felhasználásra kerülő anyagokat is tartalmazza, azok árainak szerződés hatálya alatt bekövetkező esetleges emelkedése a vállalkozói díjra nincsenek kihatással, az egységárak befejezési határidő figyelembevételével prognosztizáltak
3. A vállalkozói díj meghatározásának, és kifizetésének pénzneme euró vagy forint (megrendelő és vállalkozó megállapodásának megfelelően).
4. A ***Vállalkozó*** a szerződés részét képező műszaki tenderdokumentációban, költségvetésben szereplő szerkezetektől és építőanyagoktól való eltérésre csak Megrendelő előzetes írásos jóváhagyása esetén, és az eltéréssel érintett szerkezetek, anyagok előzetes költségkimunkálása esetén jogosult.

**Pótmunka, többletmunka**:

1. Felek a félreértések elkerülése érdekében rögzítik, hogy átalánydíjas vállalkozói díj mellett a ***Vállalkozó*** a többletmunka ellenértékének megtérítésére nem jogosult.
2. Többletmunka a jelen szerződés tartalmát képező, de a vállalkozói díj meghatározásakor figyelembe nem vett munka, és az olyan munka is, amely attól függetlenül, hogy a jelen szerződésben, vagy az annak alapját képező dokumentációban nincsen tételesen felsorolva, de e nélkül a mű rendeltetésszerű használatra alkalmas megvalósítása nem történhet meg, illetve amely munka elvégzését a mindenkor hatályos jogszabály vagy a szerződéskötés előtt ismertté vált hatósági határozat írja elő.
3. Felek rögzítik, hogy pótmunka alatt a szerződés alapját képező dokumentációban nem szereplő, ***Megrendelő*** műszaki ellenőre által elismert rendkívüli esetekben a ***Megrendelő*** által külön, írásban megrendelt munkatételt (munkatöbblet) értik. A cégszerűen aláírt pótmunka megrendelésnek tartalmaznia kell a munkatétel megnevezését, az elfogadott ellenértéket, és a teljesítési határidőt is.
4. ***Vállalkozó*** köteles haladéktalanul írásban jelezni az ***Megrendelő***nek a pót- illetve többletmunka elvégzésének szükségességét.
5. A pótmunkák elszámolásánál a jelen szerződéshez kapcsolódó ajánlatban közölt egységárakat, valamint az abban nem szereplő tételek esetén a pótmunkára külön kért, és az ***Megrendelő*** által elfogadott árajánlatban közölt szakmai rezsióradíjakat és normákat kell alkalmaznia.
6. **FIZETÉSI FELTÉTELEK, Pénzügyi elszámolás:**
7. Szerződő felek megállapodnak, hogy a Vállalkozó, a szerződésszerű, hibátlan és hiánytalan teljesítésének ellenértékeként meghatározott vállalkozási díjat ….. db rész-számla és végszámla benyújtásával érvényesítheti.

|  |
| --- |
| **1. számú részszámla** |
| **Műszaki tartalom:** | **Összeg** |
|  |  |
| **2. számú részszámla** |
| **Műszaki tartalom:** | **Összeg** |
|  |  |
| **3. számú részszámla** |
| **Műszaki tartalom:** | **Összeg** |
|  |  |

1. A ***Vállalkozó*** rész-számla benyújtására az adott számla vonatkozásában VII.1. pontban meghatározott műszaki tartalom teljesítése után jogosult ott meghatározott összegben.
2. A végszámla a műszaki átadás-átvétel hiány-és hibamentes lezárását követően n kiállított teljesítésgazolás alapján nyújtható be.

A végszámla benyújtásának feltétele a jelen szerződésben foglalt valamennyi kötelezettség teljesítése, ide nem értve azon jótállási kötelezettségeket, amelyek jellegüknél fogva az átadás-átvételt követően válnak esedékessé.

A végszámlát a vállalkozási díj előleg illetve részszámlákkal csökkentet összegre kell kiállítani.

1. A rész-illetve **végszámla** (továbbiakban számla) kibocsátásához az adott számla vonatkozásában meghatározott műszaki tartalom teljesülése és a teljesítés a ***Megrendelő*** általi igazolása szükséges.
2. ***A Megrendelő*** részéről teljesítés igazolására jogosult ……………………(név, beosztás)
3. A ***Vállalkozó*** a számlákat az ***Megrendelő*** székhelyére nyújtja be.
4. A ***Megrendelő*** ellenőrzi a számla alaki és tartalmi megfelelősségét. Amennyiben a számla alakilag vagy tartalmilag hibás, úgy annak befogadását megtagadhatja és azt javítási igényével visszaküldi az ***Vállalkozó*** részére.
5. A ***Megrendelő*** az alakilag és tartalmilag helyes, szabályszerűen közölt számla kézhezvételétől számított …………banki napon belül, a fentiek szerinti teljesítési igazolás birtokában a ***Vállalkozó*** a ………………………….. bankszámlaszámára való utalással egyenlíti ki.
6. Késedelmes fizetés esetén Vállalkozó a Polgári Törvénykönyvről szóló 2013. évi V. törvény (Ptk. ) 6: 155. § szerinti késedelmi kamat felszámítására jogosult, azzal, hogy késedelmi kamatra vonatkozó egyes anyagi jogi rendelkezések veszélyhelyzetre tekintettel történő eltérő alkalmazásáról szóló 454/2022. (XI. 9.) Korm. rendelete hatálya alatt a késedelmi kamatkövetelés lefeljebb évi huszonöt százalékos mértékben érvényesíthető.
7. Amennyiben a ***Megrendelő*** fizetési kötelezettségének a nem megfelelően kiállított számla miatt nem tud eleget tenni, úgy ez a Vállalkozó késedelmi kamat iránti követelését kizárja.
8. A ***Megrendelőt*** 3 % skontó illetti meg, amennyiben a számla összegét a beérkezésétől számított 3 napon belül ***Vállalkozó*** bankszámlájára átutalja.
9. **FELEK JOGAI ÉS KÖTELEZETTSÉGEI**

**Megrendelő jogai és kötelezettségei**

1. A ***Megrendelő*** köteles a munkaterületet határidőben, munkavégzésre alkalmas állapotban a ***Vállalkozó*** rendelkezésére bocsátani. A felek rögzítik, hogy a ***Vállalkozó*** a szerződés megkötése előttmunkaterületet megtekintette, és azt Vállalkozó úgy ítélte meg, hogy annak állapota a szerződésben vállalt kivitelezési munkák elvégzésére alkalmas. A munkaterület átadásáról illetve visszavételéről a felek jegyzőkönyvet vesznek fel.
2. A ***Megrendelő*** jogosult a ***Vállalkozónak*** jelen szerződésben vállalt feladatai ellátásával kapcsolatos tevékenységét ellenőrizni, megilleti az utasítási jog. Nem mentesül a ***Vállalkozó a*** felelősség alól, ha az ***Megrendelő*** az ellenőrzést elmulasztotta vagy nem megfelelően végezte el. Az ***Megrendelő*** az utasításait az építési naplóban történő bejegyzéssel közli a Vállalkozóval.
3. A ***Megrendelő*** a szerződésszerű teljesítés átvételére és jelen szerződésben meghatározott ellenérték kifizetésére kötelezett.

**Vállalkozó jogai és kötelezettségei**

1. A ***Vállalkozó*** az ajánlati felhívásban és ajánlati dokumentációt áttanulmányzota, a szükséges műszaki és egyéb észrevételeket megtette és ajánlatában szerepeltette. A szerződés megkötését követően a ***Vállalkozó*** viseli annak a jogkövetkezményét, amely a dokumentáció olyan hiányosságából adódik, amelyet a ***Vállalkozónak*** a tőle elvárható szakmai gondosság mellett észlelnie kellett volna- de a szerződéskötést megelőzően- a versenyeztetési eljárás során nem jelzett.
2. A ***Vállalkozó*** a szerződés teljesítésével a létesítményt rendeltetésszerű használatra alkalmas állapotban, beüzemelve köteles átadni ***a Megrendelőnek.***
3. A ***Vállalkozó*** a kivitelezési munkát csak felelős műszaki vezető irányításával folytathatja.
4. A ***Vállalkozó*** köteles gondoskodni – a munkaterület átvételétől – a munkaterület lehatárolásáról, a megfelelő figyelmeztető táblák elhelyezéséről, valamint vonatkozó tűzrendészeti, munkavédelmi, környezetvédelmi, balesetvédelmi és egyéb előírások végrehajtásáról, illetve betartásáról, betartatásáról.
5. A ***Vállalkozó*** továbbá köteles betartani mindazon biztonsági és egyéb előírásokat, esetleges korlátozó intézkedéseket, amelyeket a ***Megrendelő***, illetve teljesítés helyén működő BEFAG Parkett Kft. határoz meg számára a munkaterület átadás-átvételi eljárása során. Ez a kötelezettsége alvállalkozóival, munkavállalóival és az építési helyszínen tartózkodó egyéb személyekkel szemben is fennáll.
6. A ***Vállalkozó*** köteles alkalmazottai baleset-, munka-, és tűzvédelmi oktatásáról, annak bizonylatolásáról, valamint az elsősegélynyújtás személy és tárgyi feltételeiről gondoskodni. Továbbá a ***Vállalkozó*** köteles a teljesítés helyén a saját, illetve alvállalkozók munkavégzését úgy összehangolni, hogy az ott dolgozókra és a munkavégzés hatókörében tartózkodókra az veszélyt ne jelentsen. Az összehangolás keretében különösen az egészséget és biztonságot érintő kockázatokról és a megelőzési intézkedésekről az érintett munkavállalókat és munkavédelmi képviselőiket, illetőleg a munkavégzés hatókörében tartózkodókat tájékoztatni kell. Ezen előírások betartásáért és betartatásáért a ***Vállalkozó*** teljes felelősséggel tartozik. A V***állalkozó*** különös figyelmet fordít a magasban végzett tevékenység védőeszközeinek biztosítására és alkalmazására. A munkahelyi baleseti óvórendszabályok esetleges megszegéséből adódó időtartam eltolódás a teljesítés határidejét nem érintheti.
7. Felek megállapodnak, hogy a munkaterület, valamint az ott lévő vagyontárgyak őrzéséről a ***Vállalkozó*** köteles gondoskodni a saját költségén.
8. A ***Vállalkozó*** köteles betartani és alvállalkozóival betartatni a rá, illetve rájuk vonatkozó adó-társadalombiztosítási és foglalkoztatási jogszabályokat, teljesíteni az ezzel kapcsolatos fizetési kötelezettségeit.
9. A ***Vállalkozó*** köteles a tevékenységével, alvállalkozói tevékenységével kapcsolatban keletkezett hulladékot elszállítani, és az elszállításra, valamint kezelésre vonatkozó valamennyi vonatkozó jogszabályi rendelkezés maradéktalan betartásával eljárni. ***Vállalkozó*** köteles a munkaterületet tiszta és biztonságos és használatba vehető állapotban tartani és visszaadni.
10. A ***Vállalkozó*** köteles az ***Megrendelő*** kapcsolattartóját értesíteni azon munkanemek megkezdése előtt, amelyek valamely lényeges szerkezeti részt eltakarnának, a munkák megkezdése előtt minimum 48 órával. Amennyiben ***Megrendelő*** képviselője az előzetes értesítés ellenére a takarásra kerülő szerkezetet nem tekinti meg, ***Vállalkozó*** jogosult a munkát folytatni, de az eltakart munkarészek minőségéért, használatra való alkalmasságáért akkor is teljes felelősséggel tartozik, és amennyiben az ***Megrendelő*** az eltakart munkákat visszabontással kívánja ellenőrizni, akkor az ezzel kapcsolatban felmerült költségeket is köteles az ***Megrendelő*** viselni. Amennyiben ***Vállalkozó*** az értesítési kötelezettségének nem tesz eleget, ***Megrendelő*** jogosult az eltakart munkákat visszabontással ellenőrizni, amelynek költségei a ***Vállalkozót*** terhelik.
11. A ***Vállalkozó*** köteles a munkaterület átvételének napjától a jelen szerződésben meghatározott kivitelezés befejezéséig építési naplót vezetni.
12. A ***Vállalkozó*** naponta és folyamatosan rögzíti az építési naplóban az építési tevékenység valamennyi napi eseményét, a foglalkoztatott személyek számát, az elvégzett munka leírását, a megoldandó problémákat, melyek megoldását az ***Megrendelőtől*** várja el, és valamennyi fontosabb körülményt, ami az építési tevékenység későbbi folytatásában visszatükröződik. Amelyik napon nem volt munkavégzés, azon a napon napi jelentés nem szükséges.
13. A ***Vállalkozó*** kötelezi magát arra, hogy csak olyan hibátlan, le nem járt szavatosságú új anyagokat használ fel, melyek az ő tulajdonában vannak, és amelyekkel szemben harmadik felek semmiféle jogokat nem érvényesíthetnek.
14. A ***Vállalkozó*** köteles a szerződés részét képező műszaki tervdokumentációban meghatározott minőséget, a tételesen beárazott költségvetésben rögzített típusoknak megfelelően biztosítani. Amennyiben a tervtől eltérő kivitelezés szükségessége felmerül, úgy azt a ***Vállalkozó*** köteles írásban jelezni az ***Megrendelő*** műszaki ellenőrének.
15. A ***Vállalkozó*** köteles helytállni valamennyi kárért, amit saját maga vagy alvállalkozói okoztak az ***Megrendelő***nek vagy harmadik személyeknek. A ***Vállalkozó*** köteles a tudomására jutott káreseményről az ***Megrendelő***t haladéktalanul írásban értesíteni. Az értesítésben meg kell jelölnie a káresemény körülményeit, a kár természetét és ismert mértékét, a tanúk nevét és címét, egyéb rendelkezésre álló bizonyíték csatolása mellett.
16. **MINŐSÉGI KÖVETELMÉNYEK**
17. A ***Vállalkozó*** kötelezi magát, hogy az III. fejezetben meghatározott kivitelezési munkát szerződésszerűen, valamint a mindenkor hatályos előírások és az általánosan elfogadott hazai szakmai elvárások szerint, a rendeltetésszerű és biztonságos használat követelményeinek megfelelően teljeskörűen, műszakilag és minőségileg kifogástalan kivitelben, a szerződésben meghatározott határidőre hiba-és hiánymentesen elkészíti. A Vállalkozó vállalja, hogy a szerződés tárgyát képező feladatokat, munkatételeket, amelyeknél a hatályos ágazati szabvány minőségi osztályozástól függő követelményt határoz meg, első osztályú minőségben végzi el. Amennyiben a vonatkozó szerkezetre, munkarészre nincs magyar szabvány, akkor a vonatkozó EU szabvány legmagasabb minőségére vonatkozó követelményeit kell alkalmazni. A Vállalkozó feladata a III. fejezetben meghatározott feladat megvalósítása, függetlenül attól, hogy a szerződés elválaszthatatlan részét képező dokumentumok tartalmaznak-e minden munkarészt, mennyiséget.
18. A ***Vállalkozó*** köteles minden felhasznált anyag és szerkezet megfelelőségét igazoló okiratot, minőségi tanúsítványt beszerezni, és azokat az építési naplóhoz csatolni.
19. A ***Vállalkozó*** az elkészült szerkezetek minőségét próbákkal köteles ellenőrizni, mely próbák eredményét az építési naplóban rögzíti.
20. A ***Megrendelő*** kifejezetten tájékoztatja a ***Vállalkozót,*** hogy minőségi elvárás, hogy a beépítésre kerülő napelem modulok 300 hónapban legalább 80 %-os teljesítményt produkáljanak. ***A Vállalkozó*** ezen előírás tudatában vállalja jelen szerződés teljesítését.
21. **BIZTOSÍTÁS**
22. A ***Vállalkozó*** köteles saját költségére és a saját nevében „építési- szerelési” felelősségbiztosítási szerződést kötni vagy meglévő „építési-szerelési” felelősségbiztosítását kiterjeszteni jelen szerződésben rögzített kivitelezésre az alábbiak szerint:
	1. Teljes körű építési biztosítást, ideértve a szavatossági biztosítást is a szerződés tárgyára és valamennyi, a szerződéses cél elérése céljából az építési területen található építéshelyi berendezésre és segédanyagra, az építés kezdő időpontjától valamennyi ütem műszaki átadás-átvételének lezárásáig.
	2. Felelősségbiztosítást az építési területen jogszerűen tartózkodó személyzetre baleset, sérülés bekövetkezésének esetére az építés kezdetétől valamennyi ütem műszaki átadás-átvételének lezárásáig.
	3. A Vállalkozó külön biztosítani köteles a dolgozóit a garanciális idő alatt a létesítmény területén végzett munkálatokra.
23. A biztosítási kötvényeket ***Vállalkozó*** köteles a munkaterület átadás-átvétele előtt az ***Megrendelő*** részére jóváhagyás céljából hiteles másolatban átadni, amennyiben a kötvény jelen szerződés aláírásakor nem került felvételre a szerződés mellékletébe. Ennek elmaradása esetén ***Megrendelő*** ***Vállalkozót*** póthatáridővel felhívja a szerződésszegés megszüntetésére és ***Megrendelő*** megtagadhatja a munkaterület ***Vállalkozó*** részére történő átadását. A póthatáridő eredménytelen elteltét követően ***Megrendelő*** jogosult a szerződéstől elállni. ***Vállalkozó*** kötelezettséget vállal arra, hogy jelen szerződés időtartama során bekövetkező bármely káreseményt haladéktalanul bejelenti az ***Megrendelőnek***. Az ilyen bejelentés elmulasztásának következményeit Vállalkozó viseli. ***Vállalkozó*** az ***Megrendelő*** tájékoztatására vonatkozó, jelen pontban meghatározott kötelezettsége nem érinti a biztosítással érintett biztosító felé való eljárásra- kárbejelentésre és kárrendezésre- vonatkozó kötelezettségét. Amennyiben ***Vállalkozó*** megszegi, nem teljesíti vagy nem megfelelően (például késedelmesen) teljesíti a bejelentéssel kapcsolatos kötelezettségét, akkor az ilyen magatartása a jelen szerződés súlyos megszegésének minősül.
24. **Átadás-átvételi eljárás**
25. A ***Vállalkozó*** köteles az ***Megrendelőt*** a szerződés szerinti munka befejezéséről írásban értesíteni (készrejelentés).
26. A felek a készrejelentést követő naptól számított 30 naptári napon próbaüzemet tartanak az elosztói engedélyes jóváhagyásának birtokában. A próbaüzem alatt felfedezett hibákról a felek haladéktalanul jegyzőkönyvet vesznek fel, amelyet a ***Vállalkozó*** köteles az ott meghatározott időn belül maradéktalanul kijavítani.
27. Az ***Megrendelő*** a sikeres próbaüzemet követően kitűzi az átadás-átvételi bejárás időpontját, és az illetékes, hatáskörrel rendelkező hatóságokat és szerveket ( ideértve különösen az elosztói engedélyest) erre a határidőre meghívni.
28. A ***Vállalkozó*** a bocsátja az ***Megrendelő*** rendelkezésére magyar nyelven az átadás átvétel kezdetéig, de legkésőbb annak befejezéséig:
29. A pontos kivitelezést visszatükröző „Megvalósulási tervdokumentáció” 1 példányát papíralapon, és elektronikus formában, tervekkel, műszaki leírásokkal, amennyiben az eredeti tervekhez képest változás történt, a változás egyértelmű feltüntetésével.
30. Az építés kivitelezésekor a ***Vállalkozó*** által beszerzett, minőséget igazoló bizonylatok és vizsgálati eredményeket,
31. ***Vállalkozó*** nyilatkozatait, hogy az építmény, az elkészült és felhasznált szerkezetek, anyagok és berendezések a jelen szerződésben foglaltaknak, valamint érintett szabványoknak megfelelnek.
32. Az építési napló másolati példányát,
33. a beépítésre kerülő eszközök, illetve a rendszer teljesítményére vonatkozó egy napos mérésre vonatkozó dokumentumot, mérési térképet,
34. garancianyilatkozatokat,
35. az erőmű üzembe helyezési eljárásának lefolytatásához szükséges, a villamosenergia ellátásra vonatkozó jogszabályokban, és szabályzatokban előírt dokumentumok,
36. jogszabályban fentieken túl meghatározott egyéb okmányokat.
37. Az átadás-átvételi eljárás keretében az előírt méréseket arra jogosultnak kell elvégeznie.
38. A ***Vállalkozó*** tevékenységéből eredő, az üzembe helyezéshez szükséges hatósági nyilatkozatokat köteles biztosítani.
39. Ha a ***Megrendelő*** a hibák, hiányok, hiányosságok kijavítását kéri, a műszaki átadás-átvételi jegyzőkönyvnek tartalmaznia kell a kijavítás határidejét, valamint a kijavításért és az átvételért felelős személy megnevezését.
40. A ***Vállalkozó*** felelős műszaki vezetője a mennyiségi és minőségi hibák, hiányosságok kijavítását követően átadja a szerződésben vállalt és elvégzett tevékenységet tartalmazó teljesítési összesítőt az ***Megrendelőnek***.
41. A Felek a műszaki átadás-átvételi eljárást akkor tekintik sikeresen befejezettnek, ha a ***Vállalkozó*** teljesítése hiba-és hiánymentes, a környező létesítményekben, közművekben a ***Vállalkozó*** vagy alvállalkozói által esetlegesen okozott károk rendezésre vagy kijavításra kerültek, a teljesítés a jelen Szerződésben foglaltaknak mindenben megfelelően megtörtént.
42. **Jótállási és szavatossági feltételek, biztosítékok**

**Jóteljesítési biztosíték:**

1. A ***Megrendelő*** jogosult jelen szerződésben meghatározott nettó vállalkozói díj 3% - ának megfelelő összegű jólteljesítési biztosítékot (Teljesítési biztosíték) visszatartani a hibás teljesítéssel kapcsolatos igények biztosítékaként az átadás-átvételi eljárás sikeres lezárásától számított 24 hónapig.
2. A ***Megrendelő*** jogosult a Teljesítési biztosíték terhére érvényesíteni
3. jótállási és
4. szavatossági kötelezettségekkel kapcsolatos igényeit, amennyiben ezzel kapcsolatos kötelezettségeit a Vállalkozó nem teljesíti a jelen szerződésben foglaltak szerint.
5. Amennyiben a ***Megrendelő*** bármely jogszerű igényét a teljesítési biztosíték terhére érvényesítette és ennek következtében a teljesítési biztosíték értéke csökkent,a ***Vállalkozó*** köteles annak összegét 30 napon belül az eredeti értékre kiegészíteni.
6. A ***Vállalkozó*** köteles megfizetni az ***Megrendelő*** részére a teljesítési biztosíték összegéből nem fedezett, felmerülő költségeket, kiadásokat és károkat is.
7. A ***Vállalkozó*** a teljesítési biztosíték összege után kamatra nem jogosult.
8. A Felek írásbeli megállapodása alapján a ***Vállalkozó*** a megállapodásban rögzített feltételeknek megfelelően benyújtott bankgaranciával is kiválthatja.

**Jótállás, szavatosság:**

1. A ***Vállalkozó*** a jelen szerződésben meghatározott szerelési munkára és beépített eszközökre- jelen szerződésben foglalt eltérő rendelkezés hiányában – a sikeres műszaki átadás- átvételtől számított……………..időtamra teljeskörű jótállást vállal.
2. A ***Vállalkozó a*** beépítésre és felhasználásra kerülő eszközökre a sikeres műszaki átadás- átvételtől számított alábbi időtartamra vállal teljeskörű jótállást:

|  |  |
| --- | --- |
| **Eszköz megnevezése** | **Jótállási időszak időtartam:** |
| Napelem modul |  |
| Inverterek |  |
| Informatikai hardver eszköz |  |

1. Beépített napelem modulok legalább 80 % -os teljesítményére ***a Vállalkozó*** garanciát vállal.
2. A ***Megrendelő*** a ***Vállalkozó*** teljesítéssel kapcsolatos minőségi kifogásait a jótállási időn belül bármikor, a hiba észlelését követő – faxon vagy e-mailen eljutatott- értesítéssel jogosult érvényesíteni. A ***Vállalkozó*** köteles a közölt kifogással kapcsolatos álláspontjáról és intézkedéseiről a ***Megrendelőt*** –e-mailen - tájékoztatni. A garanciális munkák elvégzését a ***Vállalkozó*** a hibabejelentéstől számított ………………. belül megkezdi, és lehető leggyorsabban, maximum ………………..határidőn belül befejezi, majd a ***Megrendelőnek*** készre jelenteni.
3. Amennyiben a ***Vállalkozó*** fenti kötelezettség-vállalásának nem, vagy nem megfelelően tesz eleget, abban az esetben a ***Megrendelő*** jogosulttá válik arra, hogy a Vállalkozó külön hozzájárulása nélkül a felmerült hibákat más vállalkozókkal- az árak megfelelőségének vizsgálata nélkül- kijavíttassa, és a kijavítás költségeit a jó teljesítési biztosíték terhére rendezze.
4. A Vállalkozót szavatolja, hogy az általa létrehozott létesítmény minősége a jelen szerződésben foglalt minőségi követelményeknek megfelel.
5. A Felek rögzítik, hogy 5 éves elévülési határidő irányadó a szavatossági igény érvényesítésére.
6. Az átadás-átvétel napjától számított 12 hónapon, valamint 24 hónapon belül a jelen szerződés alapján elvégzett munkákat ismételten felül kell vizsgálni. A ***Megrendelő*** készíti elő ezt az utó-felülvizsgálati eljárást, melyre a ***Vállalkozó***t meg kell hívnia, 8 nappal az eljárás megkezdése előtt, az ***Megrendelő*** az addig felmerült hibákról készült jegyzékének egyidejű csatolásával. Felek felülvizsgált során kitérnek a teljesítménygaranciában foglalt feltételek megvalósulásának ellenőrzésére is, az ellenőrzési eljárásról jegyzőkönyvet kötelesek felvenni. A jegyzőkönyvnek tartalmaznia kell a résztvevőknek az ellenőrző szemlén tett nyilatkozatait, továbbá a Vállalkozó által elismert hibák kijavítási határidejét.
7. **Kötbér**

**Késedelmi kötbér:**

1. A ***Vállalkozó*** köteles a jelen szerződés teljesítésének neki felróható okból bekövetkező késedelem esetére a késedelem minden naptári napja után 200.000,- Ft/nap mértékű késedelmi kötbért fizetni.
2. A ***Vállalkozót*** részteljesítés késedelme esetén is kötbérfizetési kötelezettség terheli.
3. Minden megkezdett nap teljes napnak számít.
4. A késedelmi kötbér mértéke maximum a nettó szerződéses érték 20%-a.
5. A felek megállapodnak abban, hogy a késedelmi kötbér maximum összegének elérése vagy a 30 (harminc) napot meghaladó késés súlyos szerződésszegésnek minősül. Ebben az esetben a Megrendelő jogosult a szerződéstől elállni- vagy megkezdett teljesítés esetén a szerződést felmondani. Ebben az esetben ***a Vállalkozó*** meghiúsulási kötbér fizetésére köteles – vállalt póthatáridő eredménytelen elteltét követően került megszüntetésre kerülő szerződés esetén- késedelmi kötbér fizetése mellett.
6. Késedelmi kötbér esedékessé válik, amikor a késedelem megszűnik, a póthatáridő lejár vagy a kötbér eléri a legmagasabb mértékét.

**Meghiúsulási kötbér:**

1. A ***Vállalkozó*** érdekkörében felmerült bármely okból bekövetkező teljes, vagy részleges meghiúsulás esetén – ideértve az Megrendelő- vállalkozói szerződésszegésre tekintettel való jogszerű elállásának, felmondásának esetét- a nem teljesített feladat/feladatrész vonatkozásában szerződésben meghatározott nettó érték 20%-nak megfelelő összegű meghiúsulási kötbért köteles fizetni.
2. A kötbér esedékessé válik, amikor a ***Megrendel***ő erről tudomás szerez.

**Közös rendelkezések:**

1. A ***Vállalkozó*** a kötbéren felül a teljesítés késedelmével, vagy más szerződésszegéssel okozott kárért (különös tekintettel a késedelem vagy szerződésszegés következményeként felmerült többletköltségekre, többletkamatokra, kötbérre, és egyéb büntetésekre) kártérítési felelősséggel is tartozik.
2. A ***Megrendelő*** a kötbér igényét írásbeli felszólítás útján érvényesíti, melynek a Vállalkozó köteles annak átvételétől számított 8 naptári napon belül maradéktalanul eleget tenni. Amennyiben a Vállalkozó a fenti irat kézhezvételét követő 3 naptári napon belül magát érdemi indokolással és azt alátámasztó bizonyítékokkal kétséget kizárólag nem menti ki, akkor a kötbér elismertnek tekintendő. A ***Megrendelő*** jogosult az elismert kötbér összegét a ***Vállalkozó*** esedékes díjába beszámítani.
3. **SZERZŐDÉS MEGSZŰNÉSE:**
4. A ***Fél*** jogosult jelen azonnali hatályú felmondására, érdekmúlás bizonyítása nélkül, ha

a) ***a másik fél*** csődeljárás lefolytatására irányuló, illetve felszámolás iránti kérelmet terjeszt elő az illetékes bíróságon;

b) ***a másik fél*** ellen az illetékes bíróság a felszámolási eljárás megindítását elrendeli

c) ***a másik fél***  arra illetékes szerve dönt a jogutód nélküli megszüntetéséről, vagy a végelszámolás elrendeléséről;

d) a ***másik fél*** adószámát felfüggesztették, törölték,

e) a másik fél 30 napot meghaladó időre köztartozóvá válik.

1. A ***Fél*** jogosult a másik fél súlyos szerződésszegése esetén – írásbeli nyilatkozatával azonnali hatállyal- jelen felmondani vagy attól –teljesítés megkezdéséig- elállni.
2. Súlyos szerződésszegésnek minősül a Vállalkozó részéről különösen, amennyiben
3. a késedelmes teljesítése miatt kitűzött póthatáridő eredménytelenül eltelt;
4. bármely okból előzetes írásbeli felszólítás ellenére sem teljesíti a Szerződésben vállalt valamely kötelezettségét (ide nem értve a vis maior esetét);
5. valótlan, hamis adatszolgáltatása hitelt érdemlően bebizonyosodik.
6. Súlyos szerződésszegésnek minősül az Megrendelő részéről különösen, amennyiben
7. a fizetési kötelezettségének a Vállalkozó írásbeli felszólításának kézhezvételét követő 30 naptári napon belül sem tesz eleget,
8. Vállalkozó szerződésszerű teljesítése ellenére az elkészült munkákat 30 naptári napon belül sem veszi át.
9. Amennyiben a szerződés ennek teljes körű teljesítése nélkül szűnik meg, úgy Felek kötelesek az elszámolás érdekében egymással szembeni igényeiket haladéktalanul felmérni és egyeztetést kezdeményezni. Felek állapot felvételi jegyzőkönyvben rögzítik a műszaki állapotot, készültséget, amely az elszámolás alapját képezi. Vállalkozó jogosult felszámítani az elvégzett munka jelen szerződés szerinti értékét, esetlegesen esedékessé váló meghiúsulási kötbér összegével, valamint az el nem szállított hulladék elszállításának, lerakóhelyi elhelyezésének díjával csökkentve.
10. A jelen szerződés megszűnése után a ***Vállalkozó*** köteles a jelen szerződésben meghatározott műszaki tartalom elvégzéséhez szükséges dokumentumot, tervet, műszaki leírást költségmentesen és haladéktalanul a ***Megrendelőnek*** átadni.
11. Szerződés bármilyen okból történő megszűnését követő 8 naptári napon belül a Vállalkozó köteles az építési területet a ***Megrendelőnek*** átadni, az ott található anyagok, szerkezetek, egyéb tárgyak leltárba vételét, valamint az elkészült munkák állapotfelvételét követően. Ellenkező esetben a ***Megrendelő*** jogosult a munkaterületen lévő, és a ***Vállalkozó***, illetve alvállalkozói tulajdonát képező tárgyakat a ***Vállalkozó*** költségén a ***Vállalkozó*** telephelyére szállítani.
12. **Egyéb rendelkezések:**

**Kapcsolattartás, felek képviselete:**

1. A ***Megrendelő*** és a ***Vállalkozó*** a szerződés szerinti munka határidőre és megfelelő minőségben történő megvalósítását szem előtt tartva szoros kapcsolatot tartanak.

|  |  |
| --- | --- |
| **Megrendelő részéről:** | **Vállalkozó részéről:** |
| Név: |   | Név: |   |
| Értesítési cím |   | Értesítési cím |   |
| Telefon: |   | Telefon: |   |
| E-mail |   | E-mail |   |
| **Műszaki ellenőr:** | **Felelős műszaki vezető:** |
| Név: |   | Név: |   |
| Értesítési cím |   | Értesítési cím |   |
| Telefon: |   | Telefon: |   |
| E-mail |   | E-mail |   |

1. Jelen szerződéssel kapcsolatos bármilyen nyilatkozatot, értesítést (továbbiakban együtt: nyilatkozat) érvényesen csak írásban lehet megtenni.
2. A felek kifejezetten elfogadják, hogy írásbeli nyilatkozatnak minősül a telefax, vagy elektronikus adathordozón keresztül történő –nem aláírt – nyilatkozat is. A szerződés módosításával és megszüntetésével, teljesítés igazolásával, vagy annak megtagadásával kapcsolatos jognyilatkozat csak postai úton tértivevényes küldeményként vagy futárszolgálat útján, illetve személyesen átvételi igazolás mellett kézbesíthető.
3. A ***Vállalkozó*** köteles az építési naplóba tett, szerződéses árat, vagy határidőt, esetleges baleseti vagy kárveszélyt érintő bejegyzését haladéktalanul a megadott e-mail címekre küldött e-mailben is közölni az ***Megrendelő*** kapcsolattartójával. Amennyiben ***Vállalkozó*** a jelen kötelezettségét elmulasztja, addig azt úgy kell tekinteni, mintha ***Megrendelő*** nem szerzett volna tudomást az adott bejegyzésről.
4. A Felek a szerződéssel kapcsolatban egymáshoz intézett értesítései eltérő rendelkezés hiányában akkor tekinthetőek megfelelően teljesítettnek, amennyiben azt a másik félnek a szerződésben meghatározott e-mail útján megküldik. A szerződés megszüntetésére, módosítására vonatkozó nyilatkozat esetében az írásbeli nyilatkozatott személyesen jelen szerződésben meghatározott székhelyen vagy tértivevényes szolgáltatás mellett postai küldeményként kézbesíthető a másik fél részére.
5. A ***Megrendelő*** jelen megállapodás aláírásával kijelenti, a Vállalkozó pedig tudomásul veszi, hogy ***Megrendelő*** részéről, jelen pontban megjelölt személyek a szerződés megszüntetésére, módosítására, pótmunka megrendelésére vonatkozó nyilatkozat megtételére nem jogosult.
6. A ***Felek*** rögzítik, hogy közötti kommunikáció nyelve a magyar. Ha a Vállalkozó képviseletében eljáró személy nem rendelkezik tárgyalási szintű magyar nyelvtudással, akkor a Vállalkozó köteles intézkedni tolmács rendelkezésre állásáról. A Vállalkozó köteles a helyszínen egy olyan személy jelenlétét biztosítani, aki a magyar nyelven rendelkezésre álló dokumentumok értelmezésében maradéktalanul közreműködni képes.

**Alvállalkozó[[1]](#footnote-1), társvállalkozó:**

1. A Megrendelő alvállalkozó igénybevételéhez hozzájárul.
2. A Vállalkozó az igénybe vett alvállalkozóiért úgy felel, mintha a munkát maga végezte volna el.
3. A Vállalkozó köteles előzetesen, írásban bejelenteni az Megrendelő részére valamennyi alvállalkozóját. Vállalkozó nem alkalmazhat olyan alvállalkozót, amely a rábízott feladat ellátására nem rendelkezik a megkívánt szakképesítéssel, szakértelemmel, hatósági engedéllyel vagy a feladat ellátására más okból nem alkalmas.
4. A Vállalkozó köteles jelen szerződés teljesítésével összefüggésben valamennyi alvállalkozója, teljesítési segédje, igénybevételére vonatkozó szerződésben kikötni, hogy az alvállalkozó, teljesítési segéd tevékenységének irányítására, ellenőrzésére az Megrendelő és megbízottja is jogosult.

**Szerződés módosítása:**

1. A jelen szerződés, illetve bármelyik rendelkezése kizárólag a szerződő felek kifejezett, egybehangzó aláírt megállapodásával módosítható, változatható vagy érvényteleníthető. Szóban, ráutaló magatartással vagy írásban, de nem a Fél képviseletére jogosult személy által tett jognyilatkozat a szerződés módosítására nem alkalmas.
2. Nem minősül szerződésmódosításnak a Felek cégjegyzékben nyilvántartott adataiban, így különösen székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és kapcsolattartók adataiban bekövetkező változás. Az említett változásokról az érintett fél a másik felet- az eset körülményeitől függően- vagy előzetesen írásban 10 napos határidővel, vagy a változás bekövetkezését (bejegyzését) követő 10 napon belül köteles értesíteni.

**Joglemondás:**

1. A felek rögzítik, hogy mindennemű joglemondó nyilatkozat csak írásban érvényes. Felek részéről jelen szerződésben foglalt bármely jog késedelmes érvényesítése, illetve érvényesítésének elmulasztása nem jelenti a jogok érvényesítéséről való lemondást, illetve valamely jog részleges vagy kizárólagos érvényesítése nem zárja ki a többi, illetve a fennmaradó jog érvényesítését.

**Engedményezés:**

1. Felek megállapodnak abban, hogy a ***Vállalkozó*** nem jogosult a teljesítési (jó teljesítési) biztosíték visszafizetése iránti igényt, jogot a szerződésben előírt időszak lejártának napjáig engedményezni.

**Átláthatósági nyilatkozat:**

1. A ***Vállalkozó*** az államháztartási törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltakkal összhangban, a jelen szerződés aláírásával nyilatkozik arról is, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja értelmében átlátható szervezetnek minősül. A ***Vállalkozó*** a nyilatkozatban foglaltak változása esetén arról haladéktalanul köteles a ***Megrendelőt*** tájékoztatni. A valótlan tartalmú nyilatkozat alapján kötött visszterhes szerződést a Megrendelő felmondja vagy - ha a szerződés teljesítésére még nem került sor - a szerződéstől elállni.

**Adatvédelmi clausula:**

1. Felek kötelesek a szerződéssel kapcsolatosan megismert személyes adatokat a hatályos adatvédelmi jogszabályoknak (Európai Uniós Általános Adatvédelmi Rendelet 2016/679, és a 2011. évi CXII. törvény” információs önrendelkezési jogról és az információszabadságról”) megfelelően kezelni. A felek a szerződés teljesítése során kizárólag a szerződéses célokhoz kapcsolódó személyes adatkezeléseket valósítanak meg, a szerződéshez kapcsolódó személyes adatokat a szerződés időtartama alatt kezelik, hacsak írásban másként nem állapodnak meg. Abban az esetben, amennyiben a fél a szerződésben, illetve annak teljesítése keretében nem a saját személyes adatait adja meg a másik félnek, akkor a személyes adatot átadó fél kötelessége az adatkezelés jogalapjának és jogszerűégének biztosítása.
2. Felek érdekkörében beállott változás miatt, (például szervezeti változás) az átadott személyes adatok kezelésének módosítását kezdeményezhetik. Az átadott kapcsolattartó, vagy egyéb kontakt személy adatainak törlését, illetve módosítását kezdeményezhetik. A felek kötelesek a megszűnt kapcsolattartó helyett másik személyt vagy szervezeti elérhetőséget megnevezni. A felek az adatbázisaikban kezelt elérhetőségi adatokat ennek megfelelően módosítják, törlik.
3. A ***Vállalkozó*** jelen szerződés aláírásával nyilatkozik, hogy az ***Megrendelő*** honlapján (<https://www.bakonyerdo.hu/magunkrol/adatvedelmi-nyilatkozat>) elhelyezett adatkezelési tájékoztatót megismerte, az abban foglaltakat megértette és tudomásul vette.

**Felelősségi megállapodások** [[2]](#footnote-2)**:**

1. A ***Megrendelő*** kifejezetten lemond – a törvény által lehetővé tett körben – arról, hogy Vállalkozó vezető tisztségviselőjével szemben a jelen szerződéssel összefüggésben bármilyen kártérítési vagy egyéb igényt érvényesítsen.
2. A ***Vállalkozó*** vezető tisztségviselői erre a felelősségkorlátozásra közvetlenül hivatkozhatnak.
3. A ***Vállalkozó*** kifejezetten lemond – a törvény által lehetővé tett körben – arról, hogy a Megrendelő vezető tisztségviselőjével szemben a jelen szerződéssel összefüggésben bármilyen kártérítési vagy egyéb igényt érvényesítsen.
4. A ***Megrendelő*** vezető tisztségviselői erre a felelősségkorlátozásra közvetlenül hivatkozhatnak.
5. A felek kölcsönösen és kifejezetten kizárják a felek azon jogát, hogy bármelyik fél jelen szerződést megtámadja arra való hivatkozással, hogy az ezen pontban foglalt igényérvényesítésről való lemondás miatt a szolgáltatás és az ellenszolgáltatás között feltűnő értékaránytalanság lenne.”

**Jogviták rendezése:**

1. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény megfelelő rendelkezései és a vonatkozó egyéb jogszabályok az irányadók.
2. A Felek megállapodnak abban, hogy a szerződésből eredő esetleges viták elintézését, beleértve a szerződés megszegésével, megszűnésével, értelmezésével, érvényességével kapcsolatos vitákat is, tárgyalás útján kísérlik meg. Amennyiben ez sikertelen, akkor alávetik magukat pertárgyértéktől függően a Pápai Járásbíróság, illetve a Veszprémi Törvényszék kizárólagos illetékességének.

**Szerződéshez tartozó dokumentumok:**

-1 sz. melléklet: Versenyeztetési eljárásban közzétett Ajánlattételi felhívás és annak mellékletei, illetve eljárás során tett kiegészítések, nyilatkozatok:

 a) csatlakozási terv,

 b) elosztói engedélyes jóváhagyása,

c) ……………..napján készült kivitelezői tervdokumentáció,

-2 sz. melléklet: Kivitelezői ajánlat és annak mellékletei

A szerződés csak a fenti dokumentumokkal együtt érvényes, annak elválaszthatatlan részét képezik, akkor is, ha fizikailag nem lettek a szerződéssel összecsatolva.

Jelen szerződést a felek közös értelmezés és megértés után, mint akaratukkal mindenben megegyezőt, saját elhatározásukból, befolyásmentesen, jóváhagyólag … eredeti példányban írták alá, amelyből ……..példány a ***Vállalkozót***, két példány a ***Megrendelőt*** illeti.

Pápa, 2022. …………………….. ……………, 2022. ………………………

 ………………………… ………………………….

 **Megrendelő Vállalkozó**

Bakonyerdő Zrt. részéről ……………részéről

 …………………………

 ………………………… ……………………

1. Korm. rendelet 3. § (2) bekezdés f) pontja előírja, hogy amennyiben az építtető az alvállalkozó igénybevételéhez nem járul hozzá, akkor azt a szerződésben rögzíteni kell. [↑](#footnote-ref-1)
2. 18300921 vonalkód alatt nyilvántartott, szerződéskötések rendjéről szóló vezérigazgató utasításban foglalt előírás. [↑](#footnote-ref-2)